Encama Komxebata Stnadartkirina Termên Îdarî ya bi Kurdi li Tirkîye
Di komxebata ku sê roj dewam kir, di çarçoveya biryara ‘Jiyana Du Zimanî’ de çend biryarek hatin wergirtin
Ji alîyê TZP-Kurdî û Enstîtuya Kurdî ya Amedê , di çarçoveya biryara “ Du Zimanî” de, di rojên 20-23 Çileyê da, bo Standartkirina Têgehên Îdarî yên bi Kurdî komxebatekî hat li darxistin. Komxebata ku li Diyarbekirê, sêr roj dewam kir, bi hevkarîya Şaredariya Bajarê Mezin a Diyarbekirê hat lidarxistin. Di komxebatê de gelek zimanzan û nivîskarên kurd hatin ba hev. Serokê Ensîtûtiya Kurdî ya Stenbolê û Zimanzan Samî Tan, Zimanzan Behrûz Şucaî û Zimanzan Zana Farqînî, Nivîskar Feratê Dengîzî, Dîlawer Zeraq, Sabahattîn Gultekin, Servet Denîz, Mehmûd Neşîte, Mem Mîrxan, Rojnameger û Wergêr Mazlûm Dogan û akademîsyen Pîrjîn Mûzûrî tevli komxebatê bûn. Komxebata ku bi armanca standartkirina termên îdarî yên bi Kurdî hatibû lidarxistin, gelek têgeh û peyv hatin daraştin an afirandin. Di komxebata ku sê roj li Diyarbekirê dewam kir, di çarçoveya biryara ‘Jiyana Du Zimanî’ de gelek biryarên girîng hatin wergirtin. Di nava wan biryaran de avakirina Saziya Zimanê Kurdî û standartkirina hin termên rêveberî mîsoger bû. Herwisa jibo perwerdehîya bi hunerî ya bi kurdî jî termên sereke hatin dîyar kirin. Nêzîkê 265 termên îdarî hatin daraştin ku jê çend ev in: Şemaya Kargêrıyê ya Şaredarîya Bajarê Mezin a Amedê, Gerînendetîya Pêşxistina Derfet û Pardarîyê, Civata Şaredarîya Bajarê Mezin, Encumena Şaredarîyê, Gerînendetîya Xizmet Û Yarmetîyê, Serokatîya Daîreya Elektrîk Makîne û Dabînkirina Kereseyan Çaverêye ku di demekî nêz de, li ser vê biryarê, li bajarên herêmê, tabelayên şaredarîyan bibin du zimanî.